ddrg/super_eurlex huggingface dataset:
Úradný vestník L 347 , 18/12/1997 S. 0006 - 0006



Nariadenie Rady (ES) č. 2536/97 zo 16. decembra 1997, ktorým sa mení a dopĺňa nariadenie (EHS) č. 338/91, stanovujúce normy kvality v rámci spoločenstva pre čerstvé alebo mrazené jatočné telá oviec a nariadenie (EHS) č. 2137/92 o systéme hodnotenia jatočných tiel oviec v spoločenstve a určuje normy kvality v rámci spoločenstva pre čerstvé alebo mrazené jatočné telá oviec RADA EURÓPSKEJ ÚNIE, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 3013/89 z 25. septembra 1989 o spoločnej organizácii trhu s ovčím a kozím mäsom [1], najmä na jeho článok 4 (2), so zreteľom na návrh Komisie, keďže nariadenie Rady (EHS) č. 338/91 [2] sa používa do konca hospodárskeho roka 1997, v závislosti od zavedenia noriem spoločenstva na klasifikáciu jatočných tiel; keďže sa neuskutočnil dostatočný pokrok na to, aby bolo možné nahradiť súčasné normy kvality v spoločenstve príslušnými normami; keďže súčasné normy kvality treba zachovať; keďže z hľadiska záverov správy Komisie o implementácii nariadenia (EHS) č. 2137/92 [3] cieľ, ktorý stanovila samotná Rada, a to zabezpečiť povinné používanie systému spoločenstva pre všetky bitúnky v spoločenstve schválené pre obchod v rámci spoločenstva podľa možnosti v priebehu hospodárskeho roka 1999 a v každom prípade do 1. januára 2000, nemožno zatiaľ uskutočniť a mala by však byť vyhradená možnosť preskúmať tento cieľ na základe správy, ktorú Komisia predloží do 31. júla 2002; keďže členské štáty s cieľom umožniť nahlasovanie cien by mali byť oprávnené ďalej deliť kategóriu C v prílohe III nariadenia (EHS) č. 2137/92 na dve podkategórie, PRIJALA TOTO NARIADENIE: Článok 1 Druhý pododsek článku 2 nariadenia (EHS) č. 338/91 bude zrušený. Článok 2 Nariadenie (EHS) č. 2137/92 sa týmto mení a dopĺňa nasledovne: 1. k článku 3 (3) sa pridáva tento pododsek: "Členské štáty využívajúce klasifikačný systém uvedený v prílohe III budú oprávnené ďalej deliť kategóriu C na dve podkategórie;" 2. Článok 9 sa nahrádza týmto textom: "Článok 9 Komisia najneskôr do 31. júla 2002 predloží Rade správu o fungovaní týchto mechanizmov spolu s prípadnými vhodnými návrhmi, predovšetkým pokiaľ ide o klasifikáciu jatočných tiel, aby podľa možnosti zabezpečila jej povinné uplatňovanie." Článok 3 Toto nariadenie nadobúda účinnosť v siedmy deň od jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 16. decembra 1997 Za Radu predseda F. Boden [1] Ú. v. ES, L 289, 7.10.1989, s. 1. Nariadenie naposledy zmenené a doplnené nariadením (ES) č. 1589/96 (Ú. v. ES, L 206, 16.8.1996, s. 25). [2] Ú. v. ES, L 41, 14.2.1991, s. 1. Nariadenie naposledy zmenené a doplnené nariadením (ES) č. 1278/94 (Ú. v. ES, L 140, 3.6.1994, s. 5). [3] Ú. v. ES, L 214, 30.7.1992, s. 1. Nariadenie naposledy zmenené a doplnené nariadením (ES) č. 1278/94. --------------------------------------------------
Official Journal L 048 , 19/02/1997 P. 0003 - 0004



NARIADENIE KOMISIE (ES) č. 286/97 zo 17. februára 1997 o zatriedení niektorých tovarov do kombinovanej nomenklatúry KOMISIA EURÓPSKYCH SPOLOČENSTIEV, so zreteľom na zmluvu o založení Európskeho spoločenstva, so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku1 v znení nariadenia Komisie (EHS) č. 2493/962, najmä na jeho článok 9, keďže kvôli zabezpečeniu jednotného uplatňovania kombinovanej nomenklatúry, ktorá je prílohou k uvedenému nariadeniu, je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu; keďže nariadenie (EHS) č. 2658/87 ustanovilo všeobecné pravidlá na interpretáciu kombinovanej nomenklatúry a tieto pravidlá sa uplatňujú aj na každú inú nomenklatúru, ktorá je na nej úplne alebo čiastočne založená, alebo ktorá k nej pridáva akékoľvek ďalšie členenie, a ktorá je ustanovená osobitnými ustanoveniami spoločenstva, s cieľom uplatňovať tarifné alebo iné opatrenia vzťahujúce sa na obchod s tovarom; keďže podľa uvedených všeobecných pravidiel sa musí tovar uvedený v prvom stĺpci tabuľky v prílohe k tomuto nariadeniu zatriediť do príslušných kódov KN uvedených v druhom stĺpci na základe dôvodov uvedených v treťom stĺpci; keďže Sekcia colnej a štatistickej nomenklatúry Výboru pre colný kódex neposkytla svoje stanovisko v lehote, ktorú stanovil jej predseda, PRIJALA TOTO NARIADENIE: Článok 1 Tovar uvedený v prvom stĺpci tabuľky uvedenej v prílohe sa týmto zatrieďuje v rámci kombinovanej nomenklatúry do príslušných kódov KN uvedených v druhom stĺpci tejto tabuľky. Článok 2 Toto nariadenie nadobúda účinnosť dvadsiaty prvý deň od uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 17. februára 1997 Za Komisiu Mario MONTI člen Komisie PRÍLOHA Opis tovaru Zatriedenie Kód KN Dôvody (1) (2) (3) Roztierateľná emulzia typu voda v oleji obsahujúca mliečny tuk (61,2 % hmotnosti), mliečne bielkoviny a malé kúsky cesnaku, petržlenu a iných korenín. 0405 20 30 Zatriedenie je určené všeobecnými pravidlami 1 a 6 na interpretáciu kombinovanej nomenklatúry, poznámkou 2 b) ku 4. kapitole a znením kódov KN 0405, 0405 20 a 0405 20 30. 1 Ú. v. ES L 256, 7.9.1987, s. 1. 2 Ú. v. ES L 338, 28.12.1996, s. 27.
Úradný vestník L 154 , 12/06/1997 S. 0026 - 0027



Nariadenie Komisie (ES) č. 1059/97 z 11. júna 1997 určujúci maximálny ročný rybársky výlov v určitých rybolovných oblastiach KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 2027/95 z 15. júna 1995 ustanovujúce systém pre riadenie rybárskeho výlovu týkajúceho sa určitých oblastí a zdrojov rybolovu Spoločenstva [1], a najmä na druhú zarážku jeho článku 4, keďže druhá zarážka článku 4 nariadenia (ES) č. 2027/95 ustanovuje, že Komisia na žiadosť členského štátu prijme všetky potrebné opatrenia, aby príslušný členský štát mohol uloviť svoje kvóty v súlade s tretím pododsekom článku 6 ods. 2 nariadenia Rady (ES) č. 685/95 z 27. marca 1995 o riadení rybárskeho výlovu, týkajúceho sa určitých oblastí a zdrojov rybolovu Spoločenstva [2]; keďže Holandsko požiadalo Komisiu, aby upravila maximálny ročný rybársky výlov, pridelený jeho lodiam v súvislosti s určitými kvótami, ktoré mu boli pridelené v zmysle nariadenia Rady (ES) č. 390/97 z 20. decembra 1996 určujúceho pre určité násady a skupiny násad celkové prípustné úlovky pre rok 1997 a určité podmienky, za ktorých môžu byť ulovené [3], naposledy zmeneného a doplneného nariadením (ES) č. 711/97 [4]; keďže toto nariadenie okamžite nadobudne platnosť, aby Holandsko mohlo uloviť svoju kvótu; keďže opatrenia ustanovené v tomto nariadení sú v súlade so stanoviskom Riadiaceho výboru pre rybolov a akvakultúru, PRIJALA TOTO NARIADENIE: Článok 1 Maximálny ročný rybársky výlov pre Holandské kráľovstvo, pre druhy žijúce na morskom dne, pomocou vlečného náradia, uvedeného v prílohe I nariadenia (ES) č. 2027/95, sa mení a dopĺňa tak, ako je určené v prílohe k tomuto nariadeniu. Článok 2 Toto nariadenie nadobúda účinnosť v deň nasledujúci po jeho uverejnení v Úradnom vestníku Európskych spoločenstiev. Bude sa uplatňovať od 9. júna 1997. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 11. júna 1997 Za Komisiu Emma Bonino členka Komisie [1] Ú. v. ES L 199, 24.8.1995, s. 1. [2] Ú. v. ES L 71, 31.3.1995, s. 5. [3] Ú. v. ES L 66, 6.3.1997, s. 1. [4] Ú. v. ES L 106, 24.4.1997, s. 1. -------------------------------------------------- PRÍLOHA +++++ TIFF +++++ --------------------------------------------------
Úradný vestník L 037 , 07/02/1997 S. 0002 - 0002



Nariadenie Komisie (ES) č. 226/97 zo 6. februára 1997 stanovujúce podrobné pravidlá na uplatňovanie nariadenia Rady (ES) č. 2443/96 o dodatočných opatreniach pre priamu podporu príjmov výrobcov alebo sektoru hovädzieho a teľacieho mäsa KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 2443/96 zo 17. decembra 1996 o dodatočných opatreniach pre priamu podporu príjmov výrobcov alebo sektoru hovädzieho a teľacieho mäsa [1], najmä na článok 4 tohto nariadenia, keďže v záujme priehľadnosti medzi členskými štátmi a kontrole spravovania doplatkov, ako je to ustanovené nariadením (ES) č. 2443/96, majú členské štáty informovať Komisiu o prijatom modeli pre poskytovanie týchto obnosov a podrobných vnútroštátnych pravidlách uplatňovania pre realizáciu opatrení stanovených uvedenou smernicou, ako aj o konečnej bilancii; keďže s cieľom umožniť členských štátom čo najrýchlejšie uplatniť nariadenie (ES) č. 2443/96 by uvedené nariadenie malo bezodkladne nadobudnúť účinnosť; keďže opatrenia stanovené týmto nariadením sú v súlade so stanoviskom Riadiaceho výboru pre hovädzie a teľacie mäso, PRIJALA TOTO NARIADENIE: Článok 1 Vo veci dodatočnej pomoci podľa nariadenia (ES) č. 2443/96 členské štáty Komisii oznámia: a) bezodkladne opis objektívnych kritérií a opatrení prijatých na usmernenie trhu ako podklad pre metódu poskytovania podpory: - pre priamu podporu príjmov výrobcov na základe oznámenia dodaných obnosov, vymeriavacích podkladov a predpokladaných platobných termínov, - pre priamu podporu sektoru hovädzieho a teľacieho mäsa na základe oznámenia druhu prijatých opatrení, vymeriavacích podkladov pre pomoc a predpokladaných platobných termínov; b) najneskôr do 15. novembra 1997 spočítané celkové obnosy vyplatenej podpory podľa udania počtu a druhu príjemcov podpory, ako aj príslušných opatrení. Článok 2 Toto nariadenie nadobúda účinnosť v deň nasledujúci po dni jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 6. februára 1997 Za Komisiu Franz Fischler člen Komisie [1] Ú. v. ES L 333, 21.12.1996, s. 2. --------------------------------------------------
Úradný vestník L 313 , 15/11/1997 S. 0001 - 0002



Nariadenie Komisie (ES) č. 2268/97 zo 14. novembra 1997, ktorým sa upravuje maximálny ročný rybársky výlov pre niektoré oblasti a zdroje rybolovu KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 2027/95 z 15. júna 1995, ktorým sa vytvára systém riadenia rybárskeho výlovu týkajúceho sa určitých rybolovných oblastí a zdrojov spoločenstva [1], najmä na druhú zarážku jeho článku 4, keďže druhá zarážka článku 4 nariadenia (ES) č. 2027/95 ustanovuje, že Komisia na žiadosť členského štátu prijme potrebné opatrenia, aby umožnila príslušnému členskému štátu odchytiť jeho kvóty v súlade s tretím pododsekom článku 6 (2) nariadenia Rady (ES) č. 685/95 z 27. marca 1995 o riadení rybárskeho výlovu týkajúceho sa určitých rybolovných oblastí a zdrojov spoločenstva [2]; keďže Holandsko požiadalo Komisiu, aby upravila maximálny ročný rybársky výlov povolený jeho plavidlám pre niektoré kvóty, ktoré sú mu pridelené v zmysle nariadenia Rady (ES) č. 390/97 z 20. decembra 1996, ktorým sa určujú, pre niektoré skupiny rýb a zoskupenia skupín rýb, celkové prípustné úlovky pre rok 1997 a určité podmienky, za ktorých môžu byť ulovené [3], naposledy zmeneného a doplneného nariadením (ES) č. 1974/97 [4]; keďže toto nariadenie okamžite nadobudne platnosť, aby sa umožnilo Holandsku loviť jeho kvótu; keďže opatrenia ustanovené v tomto nariadení sú v súlade so stanoviskom Riadiaceho výboru pre rybolov a akvakultúru, PRIJALA TOTO NARIADENIE: Článok 1 Maximálny ročný rybársky výlov pre Holandské kráľovstvo, pokiaľ ide o lov druhov žijúcich na morskom dne pomocou vlečnej výstroje uvedenej v prílohe 1 nariadenia (ES) č. 2027/95, sa mení a dopĺňa tak, ako je určené v prílohe tohto nariadenia. Článok 2 Toto nariadenie nadobúda účinnosť dňom nasledujúcim po dni jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 14. novembra 1997. Za Komisiu Emma Bonino členka Komisie [1] Ú. v. ES L 199, 24.8.1995, s. 1. [2] Ú. v. ES L 71, 31.3.1995, s. 5. [3] Ú. v. ES L 66, 6.3.1997, s. 1. [4] Ú. v. ES L 278, 11.10.1997, s. 1. -------------------------------------------------- PRÍLOHA "Oblasť rybolovu | Rybársky výlov | Rybárska výstroj | Cieľové druhy | ICES alebo oblasť Cecaf | NL | | | | Vlečná výstroj | Druhy žijúce na morskom dne | V b, VI, VII, VIII, IX, X a Cecaf 34.1.1, 34.1.2, 34.2.0 | 4847 | z toho: | V b, VI | | 1000 | z toho: | | 0 | VII | 3076 | z toho: | | 0 | VII a | 1089 | VII f | 0 | VIII a, VIII b, VIII D | 771 | VIII c, VIII e, IX, X a Cecaf 34.1.1, 34.1.2 a 34.2.0 | 0 | z toho: | VIII c, VIII e, IX | 0 | IX | 0 | X | 0 | Cecaf 34.1.1 | 0 | Cecaf 34.1 | 0 | Cecaf 34.2.0 | 0 | Cecaf 34.1.1 | 0 | Cecaf 34.1.2 | 0 | Cecaf 34.2.0 | 0 | --------------------------------------------------
Úradný vestník L 020 , 27/01/1998 S. 0020 - 0021



Nariadenie Komisie (ES) č. 195/98 z 26. januára 1998, ktorým sa dopĺňa príloha k nariadeniu (ES) č. 2400/96 o zápise určitých názvov do "Registra chránených označení pôvodu a chránených zemepisných označení" uvedeného v nariadení Rady (EHS) č. 2081/92 o ochrane zemepisných označení a označení pôvodu poľnohospodárskych výrobkov a potravín (Text s platnosťou pre EHP) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2081/92 zo 14. júla 1992 o ochrane zemepisných označení a označení pôvodu poľnohospodárskych výrobkov a potravín [1], naposledy zmenené a doplnené nariadením Komisie (ES) č. 1068/2000 [2], a najmä na jeho článok 6 (3) a (4), keďže podľa článku 5 nariadenia (EHS) č. 2081/92 členské štáty zaslali Komisii prihlášky na zápis určitých názvov ako zemepisných označení alebo označení pôvodu; keďže v súlade s článkom 6 (1) uvedeného nariadenia sa zistilo, že prihláška spĺňa všetky jeho požiadavky a že boli poskytnuté najmä všetky informácie požadované v súlade s článkom 4; keďže po uverejnení názvu v prílohe k tomuto nariadeniu v Úradnom vestníku Európskych spoločenstiev [3] Komisia obdržala námietku v zmysle článku 7 uvedeného nariadenia, ale táto sa považovala za neopodstatnenú a preto neprípustnú; keďže uvedený názov by sa preto mal zapísať do "Registra chránených označení pôvodu a chránených zemepisných označení" a mal by byť chránený v rámci spoločenstva ako chránené označenie pôvodu; keďže príloha k tomuto nariadeniu dopĺňa prílohu k nariadeniu Komisie (ES) č. 2400/96 [4] naposledy zmenenému a doplnenému nariadením (ES) č. 2396/97 [5], PRIJALA TOTO NARIADENIE: Článok 1 Názov v prílohe k tomuto nariadeniu sa týmto pridal do prílohy k nariadeniu (ES) č. 2400/96 a podľa článku 6 (3) nariadenia (EHS) č. 2081/92 sa zapísal ako chránené označenie pôvodu (CHOP) do "Registra chránených označení pôvodu a chránených zemepisných označení". Článok 2 Toto nariadenie nadobúda účinnosť v deň jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 26. januára 1998 Za Komisiu Franz Fischler člen Komisie [1] Ú. v. ES L 208, 24.7.1992, s. 1. [2] Ú. v. ES L 156, 13.6.1997, s. 10. [3] Ú. v. ES C 246, 24.8.1996, s. 12. [4] Ú. v. ES L 327, 18.12.1996, s. 11. [5] Ú. v. ES L 331, 3.12.1997, s. 3. -------------------------------------------------- PRÍLOHA Výrobky vymenované v prílohe II k zmluve ES, určené na ľudskú spotrebu Mäsové výrobky: Španielsko: - Jamón de Huelva (CHOP) --------------------------------------------------
Úradný vestník L 048 , 19/02/1998 S. 0006 - 0006



Nariadenie Rady (ES) č. 374/98 z 12. februára 1998, ktorým sa menia a dopĺňajú články 6 a 9 nariadenia (ES) č. 1172/95 o štatistike súvisiacej s obchodom s tovarmi spoločenstva a jeho členských štátov s nečlenskými štátmi RADA EURÓPSKEJ ÚNIE so zreteľom na Zmluvu o založení Európskeho spoločenstva a najmä na jej článok 113, so zreteľom na návrh Komisie, keďže sa postupuje podľa zmeny a doplnenia štatistického územia spoločenstva k 1. januáru 1997 v nariadení (ES) č. 476/97 [1], ktorým sa mení a dopĺňa nariadenie (ES) č. 1172/95 [2], odkazy na bývalú definíciu štatistického územia sa majú vypustiť; keďže článok 6 ods. 1 nariadenia (ES) č. 1172/95 by sa mal preto zmeniť a doplniť; keďže od 1. januára 1999 sa nomenklatúra krajín v súčasnosti používaná na štatistiku súvisiacu s obchodom s tovarmi nahradí abecednou nomenklatúrou na základe ISO alfa-2 kódov; keďže v súvislosti s harmonizáciou všetky členské štáty musia používať tú istú nomenklatúru pri vypĺňaní a zasielaní štatistík do Eurostatu; keďže je preto potrebné zmeniť a doplniť článok 9 nariadenia (ES) č. 1172/95 vypustením možnosti, ktorá povoľovala členským štátom používať nomenklatúry iných členských štátov v štádiu zberu, PRIJALA TOTO NARIADENIE: Článok 1 Nariadenie (ES) č. 1172/95 sa mení a dopĺňa takto: 1. v článku 6 ods. 1: a) v písmene a) sa vypúšťa druhá odrážka; b) v písmene b) sa vypúšťa tretia odrážka; c) písmeno c) znie: "c) tovary, na ktoré sa odvoláva článok 4 ods. 1, druhý pododsek."; 2. v článku 9: a) odsek 2 znie: "2. Kód stanovený v nomenklatúre krajín, na ktoré sa odvoláva odsek 1, sa musí uviesť pre každú krajinu."; b) odsek 3 sa vypúšťa. Článok 2 Toto nariadenie nadobúda účinnosť dvadsiaty deň po jeho uverejnení v Úradnom vestníku Európskych spoločenstiev. Článok 1 ods. 2 nadobúda účinnosť 1. januára 1999. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 12. februára 1998 Za Radu predseda J. Battle [1] Ú. v. ES L 75, 15.3.1997, s. 1. [2] Ú. v. ES L 118, 25.5.1995, s. 10. --------------------------------------------------
Úradný vestník L 050 , 20/02/1998 S. 0017 - 0017



Nariadenie Komisie (ES) č. 395/98 z 19. februára 1998, ktorým sa mení a dopĺňa nariadenie (EHS) č. 2807/83 ustanovujúce podrobné pravidlá pre zaznamenávanie informácií o úlovkoch rýb členských štátov KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2847/93 z 12. októbra 1993, ktorým sa vytvára systém spoločenstva pre spoločnú politiku rybolovu [1], naposledy zmenené a doplnené nariadením (ES) č. 2635/97 [2], najmä na jeho článok 19e ods. 5, keďže nariadenie Rady (ES) č. 779/97 [3] zavádza postupy pre riadenie rybárskeho výlovu v Baltskom mori s účinnosťou od 1. januára 1998; keďže nariadenie (ES) č. 2635/97 zmenilo a doplnilo nariadenie (EHS) č. 2847/93 s cieľom zabezpečiť súlad s postupmi pre riadenie rybárskeho výlovu v Baltskom mori; keďže tieto zmeny a doplnky sa týkajú, inter alia, ustanovení pre zaznamenávanie údajov o rybárskom úsilí do lodného denníka; keďže nariadenie Komisie (EHS) č. 2807/83 [4], naposledy zmenené a doplnené nariadením (ES) č. 2945/95 [5], ustanovuje pravidlá pre zaznamenávanie informácií o úlovkoch rýb členských štátov; keďže podľa článku 19e ods. 5 nariadenia (EHS) č. 2847/93 je potrebné určiť podrobné pravidlá pre zaznamenávanie informácií o rybárskom úsilí do lodného denníka, aby bolo možné implementovať postupy pre riadenie rybárskeho výlovu, uvedené v nariadení (ES) č. 779/97; keďže preto je potrebné zmeniť a doplniť nariadenie (EHS) č. 2807/83; keďže opatrenia uvedené v tomto nariadení sú v súlade so stanoviskom Riadiaceho výboru pre rybolov a vodné hospodárstvo, PRIJALA TOTO NARIADENIE: Článok 1 Týmto sa nariadenie (EHS) č. 2807/83 mení a dopĺňa takto: 1. v článku 1a ods. 1, za slová "nariadenia Rady (ES) č. 685/95" sa vkladajú nasledujúce slová: "a v článku 1 nariadenia Rady (ES) č. 779/97 [6],"; 2. v prílohe VIa: - v stĺpci "skupina cieľových druhov" sa pridáva toto: "ANADRÓMNE A SLADKOVODNÉ | Losos, morský pstruh a sladkovodné ryby"; | - v stĺpci "Zóny výlovu" sa pridáva toto: "T : oblasti IBSFC (poddivízie 22 až 32) U : Riadiaca jednotka 3 [7] Článok 2 Toto nariadenie nadobúda účinnosť siedmy deň odo dňa jeho uverejnenia v Úradnom vestníku Európskych spoločenstiev. Bude sa uplatňovať od 1. júla 1998. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 19. februára 1998 Za Komisiu Emma Bonino členka Komisie [1] Ú. v. ES L 261, 20.10.1993, s. 1. [2] Ú. v. ES L 356, 31.12.1997, s. 14. [3] Ú. v. ES L 113, 30.4.1997, s. 1. [4] Ú. v. ES L 276, 10.10.1983, s. 1. [5] Ú. v. ES L 308, 21.12.1995, s. 18. [6] Ú. v. ES L 113, 30.4.1997, s. 1. [7] Zahŕňajúca poddivízie 29, 30 a 31 na sever od 59° 30′ severnej zem. šírky." --------------------------------------------------
Úradný vestník L 087 , 21/03/1998 S. 0008 - 0009



Nariadenie Komisie (ES) č. 644/98 z 20. marca 1998, ktorým sa dopĺňa príloha k nariadeniu (ES) č. 1107/96 o registrácii zemepisných označení a označení pôvodu podľa postupu stanoveného v článku 17 nariadenia Rady (EHS) č. 2081/92 (Text s významom pre Európsky hospodársky priestor) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2081/92 zo 14. júla 1992 o ochrane zemepisných označení a označení pôvodu poľnohospodárskych produktov a potravín [1], naposledy zmenené a doplnené nariadením Komisie (ES) č. 1068/97 [2], a najmä na jeho článok 17 (2), keďže pre určité názvy oznámené členskými štátmi podľa článku 17 nariadenia (EHS) č. 2081/92 boli požadované dodatočné informácie na účely zabezpečenia ich súladu s článkami 2 a 4 tohto nariadenia; keďže tieto dodatočné informácie ukazujú, že názvy vyhovujú uvedeným článkom; keďže preto by mali byť zaregistrované a pridané do prílohy k nariadeniu Komisie (ES) č. 1107/96 [3], naposledy zmenenému a doplnenému nariadením (ES) č. 134/98 [4]; keďže v dôsledku pristúpenia troch nových členských štátov šesťmesačné obdobie ustanovené v článku 17 nariadenia (EHS) č. 2081/92 má začínať dátumom ich pristúpenia; keďže niektoré názvy oznámené týmito členskými štátmi vyhovujú článkom 2 a 4 tohto nariadenia a mali by sa preto zaregistrovať; keďže opatrenia ustanovené v tomto nariadení sú v súlade so stanoviskom Riadiaceho výboru pre zemepisné označenia a označenia pôvodu, PRIJALA TOTO NARIADENIE: Článok 1 Týmto sa pridávajú k nariadeniu (ES) č. 1107/96 názvy uvedené v tomto nariadení. Článok 2 Toto nariadenie nadobúda účinnosť v deň jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 20. marca 1998 Za Komisiu Franz Fischler člen Komisie [1] Ú. v. ES L 208, 24.7.1992, s. 1. [2] Ú. v. ES L 156, 13.6.1997, s. 10. [3] Ú. v. ES L 148, 21.6.1996, s. 1. [4] Ú. v. ES. L 15, 21.1.1998, s. 6. -------------------------------------------------- PRÍLOHA A. VÝROBKY URČENÉ NA ĽUDSKÚ KONZUMÁCIU UVEDENÉ V PRÍLOHE II K ZMLUVE Čerstvé mäso (a vnútornosti) NEMECKO - Schwäbisch-Hällisches Qualitätsschweinefleisch (PGI) Výrobky na báze mäsa NEMECKO - Greuβener Salami (PGI) Oleje a tuky Olivový olej TALIANSKO - Toscano (PGI) - Terra dOtranto (PDO) B. POTRAVINY UVEDENÉ V PRÍLOHE I K NARIADENIU (EHS) č. 2081/92 Pivo NEMECKO - Pivo Gögginger (PGI) - Pivo Reuther (PGI) - Pivo Wernesgrüner (PGI) --------------------------------------------------